b'\n_START_ARTICLE_\nMesedi\n_START_PARAGRAPH_\nMesedi je bila osebna telesna stra\xc5\xbea hetitskih kraljev. Poveljeval ji je gal mesedi, ki je v hetitski dru\xc5\xbebi zasedal zavidljivo visok polo\xc5\xbeaj. Stalna telesne stra\xc5\xbea je \xc5\xa1tela dvanajst  kopjanikov, ki so spremljali kralja cel dan in kamorkoli je \xc5\xa1el, enota kot celota pa je \xc5\xa1tela verjetno veliko ve\xc4\x8d mo\xc5\xbe, ker so se morali stra\xc5\xbearji menjavati.  Obstajala je tudi rezervna  enota dvanajstih kopjanikov, znana kot  "zlati kopjaniki," ki je slu\xc5\xbeila kot okrepitev in verjetno nadzor prve. Primarna naloga telesne stra\xc5\xbee je bila \xc5\xa1\xc4\x8dititi kralja pred morilci, saj so bili umori med hetitskim plemstvom dokaj pogosti. Pomembno vlogo je igrala tudi na praznovanjih.'